Държавен вестник, бр. 37, 2010 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  37
„Заповедта съдържа началния и крайния 
срок за приемане на заявления за подпомага­
не, както и бюджета на мярката за съответния 
период на прием. Със заповедта може да бъде 
определен и бюджет само за определена до­
пустима дейност.“
2. В ал. 2 думите „Министерството на земе­
делието и храните (МЗХ)“ се заменят с „ПРСР“, 
а думите „областните разплащателни агенции 
(ОРА)“ се заменят с „областните дирекции на 
фонда – отдел „Прилагане на схеми и мерки 
за подпомагане“ (ОДФ – ПСМП)“.
3. В ал. 3 думата „МЗХ“ се заменя с „ПРСР“, 
а думите „областните разплащателни агенции 
(ОРА)“ се заменят с „областните дирекции на 
фонда – отдел „Прилагане на схеми и мерки 
за подпомагане“ (ОДФ – ПСМП)“.
§ 16. В чл. 30 се правят следните изменения:
1. В ал. 1 думите „областната разплащателна 
агенция (ОРА)“ се заменят с „областната ди­
рекция на фонда – отдел „Прилагане на схеми 
и мерки за подпомагане“ (ОДФ – ПСМП)“.
2. В ал. 2 думите „Областната разплащателна 
агенция“ се заменят с „Областната дирекция на 
фонда – отдел „Прилагане на схеми и мерки 
за подпомагане“.
3. В ал. 3, 4 и 5 думата „ОРА“ се заменя с 
„ОДФ – ПСМП“.
§ 17. В чл. 31 се правят следните изменения 
и допълнения:
1. В ал. 1 се правят следните изменения и 
допълнения:
а) в основния текст думата „три“ се заменя с 
„пет“, а думата „подаване“ се заменя с „крайната 
дата за съответния период на прием“;
б) създава се т. 3:
„3. може чрез длъжностно лице от РА да 
извърши посещение на място за установяване 
на фактическото съответствие с представените 
документи, като:
а) посещението на място се извършва в 
присъствието на кандидата, упълномощен негов 
представител или служител;
б) при приключване на посещението на 
място служителят на РА представя протокола 
с резултатите от посещението за подпис на 
лицето по буква „а“, който има право да на­
пише в протокола обяснения и възражения по 
направените констатации;
в) копие от протокола по буква „б“ се пре­
доставя на кандидата, упълномощения негов 
представител или служител веднага след при­
ключване на посещението на място;
г) в случай че кандидатът, упълномощен 
негов представител или служител не е открит 
при извършване на посещението на място, РА 
уведомява кандидата, като му изпраща копие 
от протокола;
д) в срок до 10 работни дни от получава­
нето на протокола за посещението на място 
кандидатът може да направи възражения и да 
даде обяснения по направените констатации 
пред изпълнителния директора на РА.“
2. Създава се ал. 2:
„(2) В случай на проекти, включващи стро­
ително-монтажни работи, в срок до 15 работни 
дни от подаване на заявлението за подпомагане 
длъжностно лице от РА задължително извършва 
посещението на място по ал. 1, т. 3.“
3. Досегашната ал. 2 става ал. 3.
4. Досегашната ал. 3 става ал. 4, а след думите 
„10 работни дни от“ се добавя „получаване на“.
5. Досегашната ал. 4 става ал. 5 и в нея 
се правят следните изменения и допълнения:
а) в т. 1 думите „или по“ се заменят с „и/
или по“;
б) създава се нова т. 3:
„3. за срока на работа на оценяващата ко­
мисия по чл. 23, ал. 20, който се удостоверява 
с акта за нейното създаване и до датата на 
вземане на решение за оценка.“
6. Създават се ал. 6, 7 и 8:
„(6) Ако кандидатът не отстрани нередовност 
на документите и/или непълнота и неяснота на 
заявените данни и посочени факти до изтичане 
на срока по ал. 4, РА отказва финансиране или 
финансовата помощ се намалява в съответствие 
с неотстранените нередности.
(7) При изричен отказ на кандидата РА 
прекратява процедурата по разглеждане на 
заявлението за подпомагане.
(8) При отказ или прекратяване на проце­
дурата по реда на ал. 6 или ал. 7 кандидатът 
може да кандидатства отново с нов проект по 
реда на наредбата.“
§ 18. В чл. 32 се правят следните изменения 
и допълнения:
1. Досегашният текст става ал. 1.
2. Създават се ал. 2, 3, 4, 5 и 6:
„(2) Функциите на ЕКОП се определят в 
правила за работа, които се утвърждават със 
заповед на изпълнителния директор на РА.
(3) Правилата за работа по ал. 2 се публи­
кува на електронните страници на РА и ПРСР.
(4) Юридическите лица и организациите, 
чиито членове се канят за участие в ЕКОП, 
се определят от управителния съвет към упра­
вляващия орган на ПРСР. 
(5) За всяко заседание на ЕКОП неин член 
не участва в заседанието при обсъждане на 
конкретно заявление за подпомагане, в слу­
чай че: 
1. има интерес по смисъла на Закона за 
предотвратяване и разкриване на конфликт 
на интереси от отпускането на безвъзмездна 
финансова помощ за кандидата, който е подал 
заявлението; 
2. е свързано лице по смисъла на § 1, т. 1 
от допълнителните разпоредби на Закона за 
предотвратяване и разкриване на конфликт на 
интереси с кандидат, който е подал заявлението; 
3. е в йерархическа зависимост от кандидат, 
който е подал заявлението;
4. е участвал в процеса по подготовка и 
разработване на заявлението.
(6) За всеки проект, по който е изразил ста­
новище, съответният член на ЕКОП подписва 
декларация за липса на всяко едно обстоятел­
ство по ал. 5, т. 1 – 4.“